Columbia University
Store norske leksikon,Samfunn,Utdanning og forskning,Forskning og høyere utdanning,Internasjonale universiteter og høgskoler
Columbia University er et av USAs eldste og mest ansette universiteter. Det ble grunnlagt i New York City i 1754 som King's College. Fra 1784 het det Columbia College, og det har hatt sitt nåværende navn fra 1912. I 1897 ble det flyttet til sitt nåværende område på Morningside Heights på Manhattan.
Under N. M. Butler, som var universitetets president i 1901–1945, ble Columbia University sterkt utvidet, både ved opprettelse av nye fakulteter og ved at en rekke tidligere uavhengige institusjoner ble inkludert i universitetet (blant annet Barnard College for kvinner, Teachers College, School of Practical Arts, School of Pharmacy). Universitetet har cirka 33 000 studenter (2019). Les mer i Store norske leksikon høyskole Eksterne lenker Columbia University